Nyeste Skilderie af Kiøbenhavn, 1822-09-17
Den allernaadigst nedsatte Commissions Udarbeidelser om den indbyrdes Undervisning er under d. 14 og 21 Aug. d. A. blevet Hs. Majestæt allerunderdanigst refereret, og i Følge Hs. Majestæts allernaadigste Beslutning ere under d. 3die d. M. samtlige Amtsskoledirectioner og Biskopper i Danmark fra Cancelliet saaledes tilskrevne: Paa den af Cancelliet allerunderdanigst nedlagte Forestilling, den indbyrdes Undervisning betræffende, har det behaget Hs. Majestæt, under 21de f. M. allernaadigst at resolvere: Efter hvad Os, af Vort danske Cancellie og den allernaadigst befalede Commission angaaende den indbyrdes Underviisning, allerunderdanigst er forestillet om denne Methodes fortrinlige Værd, i Særdeleshed med Hensyn til, deels at lette det besværlige Arbeide, der, efter den sædvanlige Læremaade, er forbundet med de mindre Børns første Underviisning, og deels at formindske nogle af de Byrder, der ellers ere fornødne ved Almueskolevæsenets hensigtssvarende Jndretning, ville Vi allernaadigst have fastsat, som følger: A. Vi tillade allernaadigst, at den indbyrdes Underviisning maae indføres i Almue- og Borger-Skolerne, saavel i Kjøbstæderne som paa Landet i Vort Rige Danmark, naar det vedkommende Sogns Skolecommission derom til Vort danske Cancellie indgiver Forestilling, hvilken bør indsendes igjennem vedkommende Skoledirection, og være ledsaget med dennes Betænkning; og bemyndige Vi Vort danske Cancellie til at approbere de derom indgivne Forestillinger, naar det for samme Collegium er oplyst, at alle fornødne Foranstaltninger ere trufne, for at denne Methode med Held kunde indføres. B. Vi approbere allernaadigst, til Brug ved de Skoler, hvor den indbyrdes Underviisning indføres, de af den allernaadigst befalede Commission udarbeidede, og Os allerunderdanigst forelagte, Bestemmelser for den indbyrdes Underviisning, tilligemed de i samme foreslagne Tabeller, dog ville Vi tillige allernaadigst have fastsat, at Geographie ikke skal være fast Læregjenstand i Skoler, hvor den indbyrdes Underviisning indføres, men Vi tillade allernaadigst, at deri maae gives Underviisning, til Opmuntring og Belønning for flittige Børn. C. Vi befale allernaadigst, at et Exemplar af disse, af Os allernaadigst approberede, Bestemmelser for den indbyrdes Underviisning, med de deri foreslagne Tabeller, skal anskaffes for det første for hvert Pastorat i Vort Rige, Danmark, samt at Omkostningerne herpaa skulle udredes af vedkommende Skolekasser; dog at disse, naar det er fornødent, dertil maae erholde et rentefrit Forskud af vedkommende Hielpekasse for Skolelærere, saaledes at Skoledirectionerne paasee, at disse Forskud vorde tilbagebetalte inden en viis, ved Laanets Optagelse bestemt, Tid. D. Vi bifalde allernaadigst, at en Normal=Skole opretholdes i Vor Kongelige Residentsstad Kjøbenhavn, hvor den indbyrdes Underviisning i Fuldstændighed og Nøiagtighed udføres, efter Alt, hvad Vi i denne Henseende allernaadigst have fastsat, og Vi bestemme allernaadigst den i Casernen oprettede Skole for den indbyrdes Underviisning til en saadan Normal-Skole. E. Vi bemyndige Vort danske Cancellie til, i de Skoler, hvor den indbyrdes Underviisning et indført, at tillade de Forandringer i Vore allerhøieste Anordninger om Skolevæsenet, af 29de Julii 1814, som, efter den nævnte Underviisningsmaade, maatte ansees nødvendige med Hensyn til: a) at Skoletiden bestemmes til hele Dage for hver Klasse, b) at Børnene kunde antages i Skolen paa enhver Tid af Aaret, c) at Klasse=Afdelingen fastsættes saaledes, at den indbyrdes Underviisning, efter de fordenne Underviisning fastsatte Bestemmelser, er for den første Klasse, og at i anden Klasse læres hvad iøvrigt, efter Vore Anordninger af 29de Julii 1814, er bestemt. Og ville Vi, indtil videre, allernaadigst have fastsat, at, hvor den indbyrdes Underviisning er indført, maa ethvert Barn, der har de befalede Kundskaber fuldkomment inde, efter Skolecommissionens Bestemmelse fritages for den almindelige Skolegang, uden Hensyn til dets Alder; dog skal det, indtil Confirmationen, være pligtig til at søge Skolen 2 Dage maanedlig, for at repeteere hvad det har lært, Forsømmelse af denne Skolegang straffes hver Gang med den høieste Mulct for Skoleforsømmelser, nemlig 24 s. Sølv. Hvilket Cancelliet herved tienstlig skulle tilmelde (Tit.) til behagelig Efterretning og Bekjendtgjørelse for Vedkommende.